**Rage Against the Machine**, často skracovaná na **RATM**, je americká rap metalová skupina z mesta Los Angeles v Kalifornii. Skupina bola založená v roku 1991 rapperom/spevákom Zackom de la Rochom, basgistaristom Timom Commerfordom, gitaristom Tomom Morellom a bubeníkom Bradom Wilkom. Skupina bola inšpirovaná heavy metalovými nástrojmi a hip-hopovými interpretmi ako Afrika Bambaataa, Public Enemy, Beastie Boys a holandskou skupinou Urban Dance Squad. Skupina je známa svojimi ľavicovými revolučnými politickými názormi v textoch. Názov "Rage Against the Machine" (Hnev proti stroju) – strojom môže byť myslený systém (mašinéria). Tento názov použil Kent McClard vo svojom článku v časopise *No Answers* z roku 1989. Celosvetovo predala viac ako 15 miliónov nahrávok.

V roku 1992 vydala skupina rovnomenný album, ktorý sa stal komerčne úspešný, ktorý priviedol skupinu na koncert Lollapalooza 1993. V roku 2003 bol album zaradený na 368. miesto v zozname Rolling Stone's 500 Greatest Albums of All Time časopisu *Rolling Stone*. Svoj druhý štúdiový album *Evil Empire* vydala skupina až v roku 1996, ktorý bol nasledovaný albumom *The Battle of Los Angeles* v roku 1999. Ten sa umiestnil na 426. mieste v v tom istom zozname. Takisto sa skupina umiestnila na 33. mieste v zozname 100 Greatest Artists of Hard Rock stanice VH1. Skupina tiež vo veľkej miere ovplyvnila žáner nu metal, ktorý vznikol koncom 90. rokov.

V roku 2000 vydala skupina album coververzií *Renegades*. V tom istom roku narástlo v skupine napätie a de la Rocha opustil skupinu, čo spôsobilo, že skupina ukončila svoju činnosť. De la Rocha začal diskrétnu kariéru a zvyšok skupiny sformoval superskupinu Audioslave spolu s Chrisom Cornellom, vtedy bývalým frontmanom skupiny Soundgarden. Superskupina Audioslave nahrala tri štúdiové albumy a v roku 2007 sa rozpadla. V tom istom roku oznámila skupina Rage Against the Machine obnovenie a prvýkrát po siedmych rokoch vystúpila na festivale Coachella Valley Music and Arts Festival v apríli 2007. Až do roku 2011 skupina prevažne hrala na koncertoch a festivaloch po celom svete. Do konca roku 2014 však už skupina neplánovala koncerty a ani nahrávanie nového materiálu.

Hudobný štýl a vplyvy
---------------------

Skupina Rage Against the Machine je známa svojou "zlostnou polemizujúcou hudbou, ktorá hovorí o ľavicovej tematike proti korporačnej Amerike, kultúrnemu imperializmu a vládnemu útlaku. Texty a refrény Zacka de la Rochu sú definované značným použitím politických sloganov a opakovaním v skladbách „Bulls on Parade", „Guerrilla Radio", „Testify" a „Down Rodeo". Gitarista Tom Morello je tiež v skupine DJ.

Skupina je spájaná s alternatívnym metalovým hnutím.

Členovia
--------

Súčasní
* Zack de la Rocha – hlavný spev (1991–2000, 2007–súčasnosť)
* Tom Morello – gitary (1991–2000, 2007–súčasnosť)
* Tim Commerford – basová gitara, sprievodný spev (1991–2000, 2007–súčasnosť)
* Brad Wilk – bicie, perkusie (1991–2000, 2007–súčasnosť)

Diskografia
-----------

*Bližšie informácie v hlavnom článku: Diskografia skupiny Rage Against the Machine*
Štúdiové albumy
* *Rage Against the Machine* (1992)
* *Evil Empire* (1996)
* *The Battle of Los Angeles* (1999)
* *Renegades* (2000)

Koncertné albumy
* 1998: *Live & Rare*
* 2003: *Live at the Grand Olympic Auditorium*

Video albumy
* 1997: *Rage Against the Machine*
* 1999: *The Battle of Mexico City*
* 2003: *Live at the Grand Olympic Auditorium*

Ceny a nominácie
----------------

Grammy Awards

|  |  |  |  |
| --- | --- | --- | --- |
| 1997 | „Tire Me" | Best Metal Performance | Víťaz |
| „Bulls on Parade" | Best Hard Rock Performance | Nominácia |
| 1998 | „People of the Sun" | Nominácia |
| 1999 | „No Shelter" | Best Metal Performance | Nominácia |
| 2001 | „Guerrilla Radio" | Best Hard Rock Performance | Víťaz |
| *The Battle of Los Angeles* | Best Rock Album | Nominácia |
| 2002 | „Renegades of Funk" | Best Hard Rock Performance | Nominácia |

MTV Video Music Awards

|  |  |  |  |
| --- | --- | --- | --- |
| 1996 | „Bulls on Parade" | Best Rock Video | Nominácia |
| 1997 | „People of the Sun" | Nominácia |
| 2000 | „Sleep Now in the Fire" | Nominácia |

NME Awards

|  |  |  |  |
| --- | --- | --- | --- |
| 2010 | Rage Against the Machine | Heroes of the Year | Víťaz |

Kerrang! Awards

|  |  |  |  |
| --- | --- | --- | --- |
| 2008 | Rage Against the Machine | Hall of Fame | Víťaz |

Classic Rock Roll of Honour Awards

|  |  |  |  |
| --- | --- | --- | --- |
| 2010 | Rage Against the Machine | Band of the Year | Nominácia |
| 2010 | Christmas Number One and Free Concert | Event of the Year | Nominácia |

Referencie
----------

1. ↑  ANKENY, Jason. *Ficha de Rage Against the Machine en AllMusic* [online]. Allmusic. Dostupné online.
2. ↑  ANKENY, Jason. *Rage Against the Machine – Biography* [online]. Allmusic, [cit. 2008-09-08]. Dostupné online.
3. ↑  ANKENY, Jason. *Urban Dance Squad – Biography* [online]. Metrolyrics. Dostupné online.
4. ↑  McClard, Kent, History of Ebullition Records. Retrieved February 19, 2007.
5. ↑  BERDINI, Valerio. *live on 35mm.Berdini,Valerio* [online]. WordPress. Dostupné online.
6. ↑  Graff, Gary. *Rage Against the Machine: 'No Plans' to Record New Album* [online]. Billboard.com, [cit. 2012-11-16]. Dostupné online.
7. ↑   Guitar World Lesson With Tom Morello (RATM, Audioslave). *Youtube*. Dostupné online [cit. 2013-12-14].
8. ↑  Kraus, Brian. *Tom Morello chastises Paul Ryan for being a Rage Against The Machine fan* [online]. Alternative Press, 18. august 2012. Dostupné online.
9. ↑   *Alternative Metal* [online]. Allmusic. Dostupné online.
10. ↑  Grierson, Tim. *Alternative Metal* [online]. About.com. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Rage Against the Machine**

Externé odkazy
--------------

* Oficiálna webstránka

Zdroj
-----

*Tento článok je čiastočný alebo úplný preklad článku Rage Against the Machine na anglickej Wikipédii.*